title: Regolament ta’ Implimentazzjoni tal-Kummissjoni (UE) 2021/1880 tas-26 ta’ Ottubru 2021 li jikkoreġi l-verżjoni bil-lingwa Pollakka tar-Regolament ta’ Implimentazzjoni (UE) 2019/317 li jistabbilixxi skema ta’ prestazzjoni u imposti fl-Ajru Uniku Ewropew (Test b’rilevanza għaż-ŻEE)

text:
                  27.10.2021

                  MT

                  Il-Ġurnal Uffiċjali tal-Unjoni Ewropea

                  L 380/1

         REGOLAMENT TA’ IMPLIMENTAZZJONI TAL-KUMMISSJONI (UE) 2021/1880
         tas-26 ta’ Ottubru 2021
         li jikkoreġi l-verżjoni bil-lingwa Pollakka tar-Regolament ta’ Implimentazzjoni (UE) 2019/317 li jistabbilixxi skema ta’ prestazzjoni u imposti fl-Ajru Uniku Ewropew
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 549/2004 tal-Parlament Ewropew u tal-Kunsill tal-10 ta’ Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas) (1), u b’mod partikolari l-Artikolu 11(6) tiegħu,
         Wara li kkunsidrat ir-Regolament (KE) Nru 550/2004 tal-Parlament Ewropew u tal-Kunsill tal-10 ta’ Marzu 2004 dwar il-forniment ta’ servizzi ta’ navigazzjoni tal-ajru fl-ajru uniku Ewropew (ir-Regolament tal-forniment ta’ servizz) (2), u b’mod partikolari l-Artikolu 15(4) tiegħu,
         Billi:

                     (1)

                     Il-verżjoni bil-lingwa Pollakka tar-Regolament ta’ Implimentazzjoni tal-Kummissjoni (UE) Nru 2019/317 (3) fiha żbalji li jaffettwaw il-kamp ta’ applikazzjoni tad-dispożizzjonijiet li ġejjin: fl-ewwel sentenza tal-Artikolu 14(1), u fl-ewwel sentenza tal-Artikolu 15(1) fir-rigward tal-kriterju tal-valutazzjoni tal-konsistenza fuq miri ta’ prestazzjoni; fl Artikolu 21(3) fir-rigward tal-kundizzjoni ta’ żona speċifika ta' imposti fit-terminal ikkonċernata; it-tielet subparagrafu, tal-Artikolu 22(5), is-sentenza introduttorja fir-rigward taż-żoni tal-imposti li għalihom huma stabbiliti l-kostijiet id-determinati; fit-tieni sentenza tal-Artikolu 22(7), fir-rigward tal-obbligu tal-awtoritajiet superviżorji nazzjonali li jeżaminaw id-dokumenti tal-kontabbilita’ rilevanti; fl-Anness I, Taqsima 1, punt 2.1(c), punt 2.2(a)(iii) u punt 2.2(b)(iv), fir-rigward tal-punti ta’ dħul jew ħruġ li jintużaw għall-kalkolu ta’ indikaturi meta titjira titlaq minn jew tasal f’ajruport barra mill-ispazju tal-ajru Ewropew; fl-Anness I, Taqsima 1, punt 3.1(b) fir-rigward tad-definizzjoni ta’ “ħin ikkalkulat għat-tlugħ”; fl-Anness I, Taqsima 2, punt 1.2(d) fir-rigward tar-rata ta’ ksur tas-separazzjoni minima fl-ispazju tal-ajru; fl-Anness I, Taqsima 2, punt 2.1(b) u punt 2.2(b)(iii) fir-rigward tad-definizzjoni tal-“parti en route”; fl-Anness II, punt 3.3(e), Anness IV, punt 2.1(d)(iii), Anness VII, Tabella 1, punti 3 u 3.4, Anness VII, punt 2.1(i) u Anness XI, punt 1.2(f) fir-rigward tal-kalkolu tal-kost tal-kapital; fl-Anness IV, punt 1.3 rigward il-valuri referenzjarji; fl-Anness VI, punt 1.2(d) u punt 2.1(d) fir-rigward tal-iskop tat-tendenza tar-rapportaġġ tal-obbligi; fl-Anness VI, punt 2.1(a), it-tieni paragrafu fir-rigward tat-tip ta’ data koperta mill-eċċezzjoni; fl-Anness XIII, punt 1.1(a) fir-rigward tal-valuri ta’ referenza li jinformaw l-valur talpern; kif ukoll fl-Anness XIII, fl-ewwel subparagrafu tal-punt 2.1(a) u fl-ewwel subparagrafu tal-punt 2.1(b) fir-rigward tal-kundizzjoni tal-kalkulazzjoni tal-vantaġġ u l-żvantaġġ finanzjarju.

                     (2)

                     Għalhekk, jenħtieġ li l-verżjoni tal-lingwa Pollakka tar-Regolament ta’ Implimentazzjoni (UE) 2019/317 tiġi kkoreġuta skont dan. Il-verżjonijiet bil-lingwi l-oħra mhumiex affettwati.

                     (3)

                     Il-miżuri previsti f’dan ir-Regolament huma skont l-opinjoni tal-Kumitat dwar l-Ajru Uniku,

               ADOTTAT DAN IR-REGOLAMENT:

            Artikolu 1

               (ma japplikax għal-lingwa Maltija)

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’ Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-26 ta’ Ottubru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 96, 31.3.2004, p. 1.

            (2)  ĠU L 96, 31.3.2004, p. 10.

            (3)  Ir-Regolament ta’ Implimentazzjoni tal-Kummissjoni (UE) 2019/317 tal-11 ta’ Frar 2019 li jistabbilixxi skema ta’ prestazzjoni u imposti fl-Ajru Uniku Ewropew u li jħassar ir-Regolamenti ta’ Implimentazzjoni (UE) Nru 390/2013 u (UE) Nru 391/2013 (ĠU L 56, 25.2.2019, p. 1).


title: Regolament ta' Implimentazzjoni tal-Kummissjoni (UE) 2019/1605 tas-27 ta' Settembru 2019 li japprova s-sustanza attiva b'riskju baxx Bacillus subtilis tar-razza IAB/BS03, f'konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE.)

text:
                  30.9.2019

                  MT

                  Il-Ġurnal Uffiċjali tal-Unjoni Ewropea

                  L 250/49

         REGOLAMENT TA' IMPLIMENTAZZJONI TAL-KUMMISSJONI (UE) 2019/1605
         tas-27 ta' Settembru 2019
         li japprova s-sustanza attiva b'riskju baxx Bacillus subtilis tar-razza IAB/BS03, f'konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 13(2) flimkien mal-Artikolu 22 tiegħu,
         Billi:

                     (1)

                     F'konformità mal-Artikolu 7(1) tar-Regolament (KE) Nru 1107/2009, fis-16 ta' Diċembru 2014 Investigaciones y Aplicaciones bijotecnológicas S.L. ressqet applikazzjoni quddiem in-Nederlands għall-approvazzjoni tas-sustanza attiva Bacillus subtilis tar-razza IAB/BS03.

                     (2)

                     F'konformità mal-Artikolu 9(3) ta' dak ir-Regolament, fit-23 ta' Ġunju 2015 in-Netherlands, bħala l-Istat Membru relatur, innotifika lill-applikant, lill-Istati Membri l-oħra, lill-Kummissjoni u lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”) dwar l-ammissibbiltà tal-applikazzjoni.

                     (3)

                     Fl-24 ta' Frar 2017, l-Istat Membru relatur issottometta abbozz ta' rapport ta' valutazzjoni lill-Kummissjoni, b'kopja lill-Awtorità, li fih ġie vvalutat jekk dik is-sustanza attiva hix mistennija li tissodisfa l-kriterji ta' approvazzjoni previsti fl-Artikolu 4 tar-Regolament (KE) Nru 1107/2009.

                     (4)

                     L-Awtorità kkonformat mal-Artikolu 12(1) tar-Regolament (KE) Nru 1107/2009. F'konformità mal-Artikolu 12(3) ta' dak ir-Regolament, hi talbet li l-applikant jipprovdi informazzjoni addizzjonali lill-Istati Membri, lill-Kummissjoni u lill-Awtorità. Fl-14 ta' Diċembru 2017 il-valutazzjoni tal-informazzjoni addizzjonali kienet sottomessa mill-Istat Membru lill-Awtorità fil-format ta' abbozz aġġornat tar-rapport ta' valutazzjoni.

                     (5)

                     Fit-18 ta' April 2018, l-Awtorità kkomunikat lill-applikant, lill-Istati Membri u lill-Kummissjoni l-konklużjoni tagħha (2) dwar jekk is-sustanza attiva Bacillus subtilis tar-razza IAB/BS03 hijiex mistennija tissodisfa l-kriterji tal-approvazzjoni previsti fl-Artikolu 4 tar-Regolament (KE) Nru 1107/2009. L-Awtorità ppubblikat il-konklużjoni tagħha.

                     (6)

                     Fit-12 ta' Diċembru 2018, il-Kummissjoni ppreżentat ir-rapport ta' reviżjoni għas-sustanza attiva Bacillus subtilis tar-razza IAB/BS03 lill-Kumitat Permanenti dwar il-Pjanti, l-Annimali, l-Ikel u l-Għalf, kif ukoll abbozz ta' Regolament li jipprevedi l-approvazzjoni tas-sustanza attiva Bacillus subtilis tar-razza IAB/BS03.

                     (7)

                     L-applikant ingħata l-opportunità li jissottometti l-kummenti tiegħu dwar ir-rapport ta' reviżjoni.

                     (8)

                     Ġie stabbilit li l-kriterji ta' approvazzjoni previsti fl-Artikolu 4 tar-Regolament (KE) Nru 1107/2009 huma ssodisfati fir-rigward ta' użu rappreżentattiv wieħed jew aktar, ta' mill-anqas prodott wieħed għall-protezzjoni tal-pjanti li fih is-sustanza attiva, u b'mod partikolari l-użi li ġew eżaminati u spjegati fir-rapport ta' reviżjoni.

                     (9)

                     Għalhekk jixraq li tiġi approvata s-sustanza attiva Bacillus subtilis tar-razza IAB/BS03.

                     (10)

                     Il-Kummissjoni tqis ukoll li s-sustanza attiva Bacillus subtilis tar-razza IAB/BS03 hija sustanza attiva b'riskju baxx, skont l-Artikolu 22 tar-Regolament (KE) Nru 1107/2009. Is-sustanza attiva Bacillus subtilis tar-razza IAB/BS03 mhijiex sustanza ta' tħassib u tissodisfa l-kondizzjonijiet stabbiliti fil-punt 5 tal-Anness II tar-Regolament (KE) Nru 1107/2009.

                     (11)

                     Jixraq għalhekk li l-Bacillus subtilis tar-razza IAB/BS03 tiġi approvata bħala sustanza ta' riskju baxx għal perjodu ta' 15-il sena.

                     (12)

                     F'konformità mal-Artikolu 13(2) tar-Regolament (KE) Nru 1107/2009, flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, jeħtieġ li jiġu stipulati ċerti kundizzjonijiet.

                     (13)

                     F'konformità mal-Artikolu 13(4) tar-Regolament (KE) Nru 1107/2009, jenħtieġ li l-Anness tar-Regolament ta' Implimentazzjoni tal-Kummissjoni (UE) Nru 540/2011 (3) jiġi emendat skont dan.

                     (14)

                     Il-miżuri previsti f'dan ir-Regolament huma f'konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Approvazzjoni tas-sustanza attiva
            Is-sustanza attiva Bacillus subtilis tar-razza IAB/BS03, kif speċifikata fl-Anness I, hija approvata soġġetta għall-kondizzjonijiet stipulati f'dak l-Anness.

            Artikolu 2
            Emendi għar-Regolament ta' Implimentazzjoni (UE) Nru 540/2011
            Ir-Regolament ta' Implimentazzjoni (UE) Nru 540/2011 huwa emendat skont l-Anness II ta' dan ir-Regolament.

            Artikolu 3
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta' Settembru 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 309, 24.11.2009, p. 1.

            (2)  EFSA (l-Awtorità Ewropea dwar is-Sigurtà fl-Ikel), 2018. Conclusion on the peer review of the pesticide risk assessment of the active substance Bacillus subtilis strain IAB/BS03. EFSA Journal 2018;16(6):5261. DOI:10.2903/j.efsa.2018.5261.

            (3)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

            ANNESS I

                        Isem Komuni, Numri ta' Identifikazzjoni

                        Isem tal-IUPAC

                        Purità (1)

                        Data tal-approvazzjoni

                        Skadenza tal-approvazzjoni

                        Dispożizzjonijiet speċifiċi

                           Bacillus subtilis tar-razza IAB/BS03
                        In-numru tal-adeżjoni fil-Colección Española de Cultivos Tipo (CECT), Spanja: CECT 7254
                        Numru tal-adeżjoni fid-Deutsche Sammlung von Mikroorganismen und Zellkulturen (DSMZ), il-Ġermanja: DSM 24682

                        Mhux applikabbli

                        Konċentrazzjoni minima:
                        1 × 1013 CFU/kg
                        Konċentrazzjoni massima:
                        5 × 1013 CFU/kg

                        l-20 ta' Ottubru 2019

                        l-20 ta' Ottubru 2034

                        Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' reviżjoni dwar is-sustanza attiva Bacillus subtilis tar-razza IAB/BS03, u b'mod partikolari l-Appendiċijiet I u II tiegħu.
                        F'din il-valutazzjoni globali, l-Istati Membri għandhom jagħtu attenzjoni partikolari għal dan li ġej:

                                    (a)

                                    l-ispeċifikazzjoni tal-materjal tekniku kif immanifatturat kummerċjalment fil-prodotti għall-protezzjoni tal-pjanti, fosthom il-karatterizzazzjoni sħiħa tal-metaboliti sekondarji rilevanti

                                    (b)

                                    il-ħarsien tal-operaturi u tal-ħaddiema, filwaqt li jitqies il-fatt li l-mikroorganiżmi per se huma kkunsidrati bħala sensitizzaturi potenzjali, u filwaqt li jiġi żgurat li t-tagħmir xieraq ta' protezzjoni personali jkun inkluż bħala kondizzjoni tal-użu;

                              Il-produttur għandu jiżgura li jkun hemm manutenzjoni stretta tal-kondizzjonijiet ambjentali u analiżi tal-kontroll tal-kwalità matul il-proċess tal-manifattura, sabiex ikun żgurat li jiġu ssodisfati l-limiti fuq il-kontaminazzjoni mikrobijoloġika kif imsemmi fl-Issue Paper tal-OECD intitolat “Contaminant Limits for Microbial Pest Control Products”, li jinsabu fid-Dokument ta' Ħidma SANCO/12116/2012 (2).
                        Il-kondizzjonijiet tal-użu għandhom jinkludu miżuri għall-mitigazzjoni tar-riskji, meta dan ikun xieraq.

               (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' reviżjoni.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            ANNESS II
            Fil-Parti D tal-Anness tar-Regolament ta' Implimentazzjoni (UE) Nru 540/2011, tiżdied l-annotazzjoni li ġejja:

                           “17

                              Bacillus subtilis tar-razza IAB/BS03
                           In-numru tal-adeżjoni fil-Colección Española de Cultivos Tipo (CECT), Spanja: CECT 7254
                           Numru tal-adeżjoni fid-Deutsche Sammlung von Mikroorganismen und Zellkulturen (DSMZ), il-Ġermanja: DSM 24682

                           Mhux applikabbli

                           Konċentrazzjoni minima:
                           1 × 1013 CFU/kg
                           Konċentrazzjoni massima:
                           5 × 1013 CFU/kg

                           l-20 ta' Ottubru 2019

                           l-20 ta' Ottubru 2034

                           Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' reviżjoni dwar is-sustanza attiva Bacillus subtilis tar-razza IAB/BS03, u b'mod partikolari l-Appendiċijiet I u II tiegħu.
                           F'din il-valutazzjoni globali, l-Istati Membri għandhom jagħtu attenzjoni partikolari għal dan li ġej:

                                       (a)

                                       l-ispeċifikazzjoni tal-materjal tekniku kif immanifatturat kummerċjalment fil-prodotti għall-protezzjoni tal-pjanti, fosthom il-karatterizzazzjoni sħiħa tal-metaboliti sekondarji rilevanti;

                                       (b)

                                       il-ħarsien tal-operaturi u tal-ħaddiema, filwaqt li jitqies il-fatt li l-mikroorganiżmi per se huma kkunsidrati bħala sensitizzaturi potenzjali, u filwaqt li jiġi żgurat li t-tagħmir xieraq ta' protezzjoni personali jkun inkluż bħala kondizzjoni tal-użu;

                                 Il-produttur għandu jiżgura li jkun hemm manutenzjoni stretta tal-kondizzjonijiet ambjentali u analiżi tal-kontroll tal-kwalità matul il-proċess tal-manifattura, sabiex ikun żgurat li jiġu ssodisfati l-limiti fuq il-kontaminazzjoni mikrobijoloġika kif imsemmi fid-Dokument ta' Ħruġ tal-OECD dwar il-Limiti tal-Kontaminazzjoni għall-mikrobi, li jinsabu fid-Dokument ta' Ħidma SANCO/12116/2012 (1).
                           Il-kondizzjonijiet tal-użu għandhom jinkludu miżuri għall-mitigazzjoni tar-riskji, meta dan ikun xieraq.

               (1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf”


title: Regolament ta' Implimentazzjoni tal-Kummissjoni (UE) 2019/1606 tas-27 ta' Settembru 2019 li jikkonċerna n-nuqqas ta' tiġdid tal-approvazzjoni tas-sustanza attiva metjokarb, f'konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE.)

text:
                  30.9.2019

                  MT

                  Il-Ġurnal Uffiċjali tal-Unjoni Ewropea

                  L 250/53

         REGOLAMENT TA' IMPLIMENTAZZJONI TAL-KUMMISSJONI (UE) 2019/1606
         tas-27 ta' Settembru 2019
         li jikkonċerna n-nuqqas ta' tiġdid tal-approvazzjoni tas-sustanza attiva metjokarb, f'konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 20(1) u l-Artikolu 78(2) tiegħu,
         Billi:

                     (1)

                     Id-Direttiva tal-Kummissjoni 2007/5/KE (2) daħħlet il-metjokarb bħala sustanza attiva fl-Anness I tad-Direttiva tal-Kunsill 91/414/KEE (3).

                     (2)

                     Is-sustanzi attivi elenkati fl-Anness I tad-Direttiva 91/414/KEE jitqiesu li ġew approvati skont ir-Regolament (KE) Nru 1107/2009 u huma elenkati fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (4).

                     (3)

                     L-approvazzjoni tas-sustanza attiva metjokarb, kif stabbilit fil-Parti A tal-Anness tar-Regolament ta' Implimentazzjoni (UE) Nru 540/2011, tiskadi fil-31 ta' Lulju 2020.

                     (4)

                     Tressqet applikazzjoni għat-tiġdid tal-approvazzjoni tal-metjokarb skont l-Artikolu 1 tar-Regolament ta' Implimentazzjoni tal-Kummissjoni (UE) Nru 844/2012 (5) fil-perjodu taż-żmien previst f'dak l-Artikolu.

                     (5)

                     L-applikant bagħat il-fajls addizzjonali meħtieġa skont l-Artikolu 6 tar-Regolament ta' Implimentazzjoni (UE) Nru 844/2012. L-Istat Membru relatur sab li l-applikazzjoni kienet kompluta.

                     (6)

                     L-Istat Membru relatur ħejja rapport dwar il-valutazzjoni tat-tiġdid b'konsultazzjoni mal-Istat Membru korelatur u fit-13 ta' Lulju 2017 bagħtu lill-Awtorità Ewropea dwar is-Sigurtà fl-Ikel (minn hawn 'il quddiem imsejħa “l-Awtorità”) u lill-Kummissjoni.

                     (7)

                     L-Awtorità bagħtet ir-rapport dwar il-valutazzjoni tat-tiġdid lill-applikant u lill-Istati Membri għall-kummenti tagħhom u għaddiet il-kummenti li rċeviet lill-Kummissjoni. L-Awtorità ppubblikat ukoll is-sommarju tal-fajl addizzjonali.

                     (8)

                     Fl-24 ta' Settembru 2018, l-Awtorità bagħtet il-konklużjonijiet (6) tagħha lill-Kummissjoni dwar jekk il-metjokarb jistax jiġi mistenni jissodisfa l-kriterji għall-approvazzjoni previsti fl-Artikolu 4 tar-Regolament (KE) Nru 1107/2009 jew le. Fl-24 ta' Jannar 2019, il-Kummissjoni ressqet l-abbozz tar-rapport għat-tiġdid tal-metjokarb lill-Kumitat Permanenti dwar il-Pjanti, l-Annimali, l-Ikel u l-Għalf.

                     (9)

                     L-Awtorità identifikat riskju inaċċettabbli għall-ħaddiema, anki meta jitqies l-użu ta' tagħmir ta' protezzjoni personali, u riskju kbir għall-għasafar, għall-mammiferi u għall-ħniex. Barra minn hekk, l-Awtorità ma setgħetx twettaq il-valutazzjoni tar-riskju għall-konsumaturi billi d-definizzjoni tar-residwu għall-valutazzjoni tar-riskju fil-prodotti tal-pjanti ma setgħetx tiġi finalizzata minħabba li ma setax jiġi eskluż il-potenzjal ġenotossiku tal-metabolit M01 abbażi tad-data disponibbli.

                     (10)

                     Il-Kummissjoni stiednet lill-applikant iressaq il-kummenti tiegħu dwar il-konklużjoni tal-Awtorità. Barra minn hekk, f'konformità mat-tielet subparagrafu tal-Artikolu 14(1) tar-Regolament ta' Implimentazzjoni (UE) Nru 844/2012, il-Kummissjoni stiednet lill-applikant biex jgħaddi l-kummenti tiegħu dwar l-abbozz tar-rapport tat-tiġdid. L-applikant issottometta l-kummenti tiegħu, u dawn ġew eżaminati bir-reqqa.

                     (11)

                     Madankollu, minkejja l-argumenti mressqa mill-applikant, it-tħassib relatat mas-sustanza attiva ma setax jiġi eliminat.

                     (12)

                     B'konsegwenza ta' dan, fir-rigward ta' wieħed jew aktar mill-użi rappreżentattivi ta' mill-inqas prodott wieħed għall-protezzjoni tal-pjanti ma ġiex stabbilit li l-kriterji għall-approvazzjoni previsti fl-Artikolu 4 tar-Regolament (KE) Nru 1107/2009 ġew issodisfati. Għalhekk jixraq li l-approvazzjoni tas-sustanza attiva metjokarb ma tiġġeddidx f'konformità mal-Artikolu 20(1)(b) ta' dak ir-Regolament.

                     (13)

                     Għaldaqstant, jenħtieġ li r-Regolament ta' Implimentazzjoni (UE) Nru 540/2011 jiġi emendat skont dan.

                     (14)

                     Jenħtieġ li l-Istati Membri jingħataw żmien biżżejjed biex jirtiraw l-awtorizzazzjonijiet tal-prodotti għall-protezzjoni tal-pjanti li fihom il-metjokarb. Meta jitqies ir-riskju identifikat għall-ħaddiema meta jkunu qegħdin jgħabbu ż-żerriegħa ttrattata jew sakemm jiżrgħuha, u r-riskji għall-għasafar, għall-mammiferi selvaġġi, għall-ħniex. Jekk l-Istati Membri jagħtu perjodu ta' grazzja għall-prodotti għall-protezzjoni tal-pjanti li fihom il-metjokarb, skont l-Artikolu 46 tar-Regolament (KE) Nru 1107/2009, dak il-perjodu jenħtieġ li jiskadi mhux aktar tard mit-3 ta' April 2020.

                     (15)

                     Ir-Regolament ta' Implimentazzjoni tal-Kummissjoni (UE) 2019/707 (7) tawwal il-perjodu ta' approvazzjoni tal-metjokarb sal-31 ta' Lulju 2020 sabiex il-proċess ta' tiġdid ikun jista' jitlesta qabel ma tiskadi l-approvazzjoni ta' dik is-sustanza. Madankollu, billi ttieħdet deċiżjoni li ma tiġġeddidx l-approvazzjoni qabel din id-data ta' skadenza ddeferita, jenħtieġ li dan ir-Regolament japplika minnufih.

                     (16)

                     Dan ir-Regolament ma jippreġudikax is-sottomissjoni ta' applikazzjoni oħra għall-approvazzjoni tal-metjokarb f'konformità mal-Artikolu 7 tar-Regolament (KE) Nru 1107/2009.

                     (17)

                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Nuqqas ta' tiġdid tal-approvazzjoni tas-sustanza attiva
            L-approvazzjoni tas-sustanza attiva metjokarb ma ġietx imġedda.

            Artikolu 2
            Emendi għar-Regolament ta' Implimentazzjoni (UE) Nru 540/2011
            Fil-Parti A tal-Anness tar-Regolament ta' Implimentazzjoni (UE) Nru 540/2011, titħassar ir-ringiela 148 dwar il-metjokarb.

            Artikolu 3
            Miżuri tranżizzjonali
            L-Istati Membri għandhom jirtiraw l-awtorizzazzjonijiet għall-prodotti għall-protezzjoni tal-pjanti li fihom il-metjokarb bħala sustanza attiva sa mhux aktar tard mit-3 ta' Jannar 2020.

            Artikolu 4
            Perjodu ta' grazzja
            Kull perjodu ta' grazzja li jagħtu l-Istati Membri skont l-Artikolu 46 tar-Regolament (KE) Nru 1107/2009 għandu jkun qasir kemm jista' jkun u għandu jiskadi sa mhux aktar tard mit-3 ta' April 2020.

            Artikolu 5
            Dħul fis-seħħ u data ta' applikazzjoni
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta' Settembru 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 309, 24.11.2009, p. 1.

            (2)  Id-Direttiva tal-Kummissjoni 2007/5/KE tas-7 ta' Frar 2007 li temenda d-Direttiva tal-Kunsill 91/414/KEE sabiex tinkludi captan, folpet, formetanate u methiocarb bħala sustanzi attivi (ĠU L 35, 8.2.2007, p. 11).

            (3)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).

            (4)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

            (5)  Ir-Regolament ta' Implimentazzjoni tal-Kummissjoni (UE) Nru 844/2012 tat-18 ta' Settembru 2012 li jistabbilixxi d-dispożizzjonijiet meħtieġa għall-implimentazzjoni tal-proċedura ta' tiġdid għas-sustanzi attivi, kif previst fir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti (ĠU L 252, 19.9.2012, p. 26).

            (6)  EFSA (l-Awtorità Ewropea dwar is-Sigurtà fl-Ikel), 2018. Conclusion on the peer review of the pesticide risk assessment of the active substance methiocarb EFSA Journal 2018;16(10):5429.

            (7)  Ir-Regolament ta' Implimentazzjoni tal-Kummissjoni (UE) 2019/707 tas-7 ta' Mejju 2019 li jemenda r-Regolament ta' Implimentazzjoni (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi alpha-cypermethrin, beflubutamid, benalaxyl, benthiavalicarb, bifenazate, boscalid, bromoxynil, captan, cyazofamid, desmedipham, dimethoate, dimethomorph, diuron, ethephon, etoxazole, famoxadone, fenamiphos, flumioxazine, fluoxastrobin, folpet, foramsulfuron, formetanate, metalaxyl-M, methiocarb, metribuzin, milbemectin, Paecilomyces lilacinus razza 251, phenmedipham, phosmet, pirimiphos-methyl, propamocarb, prothioconazole, S-metolachlor u tebuconazole (ĠU L 120, 8.5.2019, p. 16).


title: Regolament ta' Implimentazzjoni tal-Kummissjoni (UE) 2019/1607 tas-27 ta' Settembru 2019 li jemenda r-Regolament ta' Implimentazzjoni (UE) 2016/1239 fir-rigward tad-dati tal-għeluq applikabbli għat-tressiq tal-applikazzjonijiet għal-liċenzji

text:
                  30.9.2019

                  MT

                  Il-Ġurnal Uffiċjali tal-Unjoni Ewropea

                  L 250/56

         REGOLAMENT TA' IMPLIMENTAZZJONI TAL-KUMMISSJONI (UE) 2019/1607
         tas-27 ta' Settembru 2019
         li jemenda r-Regolament ta' Implimentazzjoni (UE) 2016/1239 fir-rigward tad-dati tal-għeluq applikabbli għat-tressiq tal-applikazzjonijiet għal-liċenzji
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 178(b) tiegħu,
         Billi:

                     (1)

                     Ir-Regolament ta' Implimentazzjoni tal-Kummissjoni (UE) Nru 2016/1239 (2) jistabbilixxi dispożizzjonijiet komuni fir-rigward tal-applikazzjoni għal-liċenzji tal-importazzjoni u tal-esportazzjoni ta' prodotti agrikoli u għall-ħruġ ta' dawn il-liċenzji. Fiha dispożizzjonijiet dwar l-iskadenzi għall-applikazzjonijiet għal liċenzji u dwar it-talbiet għall-kanċellazzjoni. B'mod partikolari, dan jinkludi dispożizzjonijiet għal każijiet li għalihom ir-Regolament jistabbilixxi perjodu ta' żmien għall-proċeduri, sabiex jiġu ddeterminati d-dati tal-ftuħ jew tal-għeluq għal dak il-perjodu meta dawk id-dati jaqgħu nhar ta' Sibt, nhar ta' Ħadd jew f'festa pubblika.

                     (2)

                     Sabiex tiġi ffaċilitata l-ġestjoni tal-kwoti tariffarji fl-Unjoni kollha, jeħtieġ li jiġi żgurat li l-kwoti tariffarji agrikoli kollha ġestiti mil-liċenzji jkunu soġġetti għall-istess regoli li jistabbilixxu l-iskadenzi għall-applikazzjonijiet għal-liċenzji.

                     (3)

                     L-applikanti għandhom ikunu jistgħu jippreżentaw l-applikazzjonijiet tal-liċenzji irrispettivament mill-vaganzi nazzjonali fl-Istati Membri. Attwalment, data tal-għeluq għall-applikazzjonijiet tal-liċenzji li taqa' nhar ta' Sibt, nhar ta' Ħadd jew f'festa pubblika tiġi avvanzata jew posposta għall-jum tax-xogħol ta' wara, skont jekk il- “perjodu rilevanti għall-proċeduri” huwiex espress bejn żewġ dati, li jistgħu jiġu indikati eżattament, jew le. L-esperjenza turi li l-partijiet ikkonċernati jkollhom dubji kull meta skadenza għall-applikazzjonijiet għal-liċenzji taqa' nhar ta' Sibt, nhar ta' Ħadd jew f'festa pubblika.

                     (4)

                     Sabiex tiġi evitata l-inċertezza, id-dati tal-għeluq għat-tressiq tal-applikazzjonijiet tal-liċenzji li jaqgħu nhar ta' Sibt, nhar ta' Ħadd jew f'festa pubblika jenħtieġ li jitressqu wkoll meta l-perjodu tal-applikazzjoni jiġi espress bejn żewġ dati, li ma jistgħux jiġu indikati eżattament. Jenħtieġ li l-Istati Membri li jkunu jridu jipprovdu għall-arranġamenti tax-xogħol neċessarji biex jippermettu li l-applikazzjonijiet għal-liċenzji jitressqu nhar ta' Sibt, nhar ta' Ħadd jew f'festa pubblika, jitħallew jagħmlu hekk. F'każijiet bħal dawn, sabiex tkun żgurata t-trasparenza fil-ġestjoni tal-applikazzjonijiet għal-liċenzji, jenħtieġ li jiġu stabbiliti r-regoli li jiżguraw li l-applikanti jkunu infurmati dwarhom.

                     (5)

                     Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

               ADOTTAT DAN IR-REGOLAMENT:

            Artikolu 1
            L-Artikolu 3(3) tar-Regolament ta' Implimentazzjoni (UE) 2016/1239 huwa emendat kif ġej:

                        (1)

                        il-punt (b) huwa sostitwit b'dan li ġej:

                                    “(b)

                                    permezz ta' deroga mill-Artikolu 3(2)(b) u (4) ta' dak ir-Regolament, id-data tal-għeluq applikabbli għandha tkun l-aħħar jum tax-xogħol li jiġi qabel is-Sibt, il-Ħadd jew festa pubblika u għandha tintemm fis-13.00 ħin ta' Brussell. Madankollu, fir-rigward tal-applikazzjonijiet għal-liċenzji, l-Istati Membri jistgħu jiddeċiedu li jipprovdu għall-arranġamenti tax-xogħol neċessarji biex jippermettu li dawn jitressqu nhar ta' Sibt, nhar ta' Ħadd jew f'festa pubblika. F'dak il-każ, id-data tal-għeluq applikabbli għandha tkun is-Sibt, il-Ħadd jew il-festa pubblika partikolari u għandha tintemm fis-13.00 ħin ta' Brussell. Meta Stat Membru jiddeċiedi li jipprovdi għat-tali arranġamenti tax-xogħol, dan għandu jippubblikahom.”

                        (2)

                        it-tieni subparagrafu li ġej jiġi miżjud:
                        “Punt (b) tal-ewwel subparagrafu għandu japplika wkoll meta d-data tal-għeluq applikabbli tkun definita b'referenza għal data speċifikata u dik id-data tinzerta s-Sibt, il-Ħadd jew festa pubblika”

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta' Settembru 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 347, 20.12.2013, p. 671.

            (2)  Ir-Regolament ta' Implimentazzjoni tal-Kummissjoni (UE) 2016/1239 tat-18 ta' Mejju 2016 li jistabbilixxi regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill fir-rigward tas-sistema ta' liċenzji ta' importazzjoni u ta' esportazzjoni (ĠU L 206, 30.7.2016, p. 44).


title: Regolament Ta’ Implimentazzjoni Tal-Kummissjoni (UE) 2019/1682 tat-2 ta’ Ottubru 2019 li jirreġistra indikazzjoni ġeografika ta’ xorb spirituż skont l-Artikolu 30(2) tar-Regolament (UE) 2019/787 tal-Parlament Ewropew u tal-Kunsill Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol

text:
                  9.10.2019

                  MT

                  Il-Ġurnal Uffiċjali tal-Unjoni Ewropea

                  L 258/6

         REGOLAMENT TA’ IMPLIMENTAZZJONI TAL-KUMMISSJONI (UE) 2019/1682
         tat-2 ta’ Ottubru 2019
         li jirreġistra indikazzjoni ġeografika ta’ xorb spirituż skont l-Artikolu 30(2) tar-Regolament (UE) 2019/787 tal-Parlament Ewropew u tal-Kunsill “Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol”
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/787 tal-Parlament Ewropew u tal-Kunsill tas-17 ta’ April 2019 dwar id-definizzjoni, id-deskrizzjoni, il-preżentazzjoni u t-tikkettar ta’ xorb spirituż, l-użu tal-ismijiet ta’ xorb spirituż fil-preżentazzjoni u t-tikkettar ta’ oġġetti tal-ikel oħra, il-protezzjoni ta’ indikazzjonijiet ġeografiċi ta’ xorb spirituż, l-użu ta’ alkoħol etiliku u distillati ta’ oriġini agrikola f’xorb alkoħoliku, u li jħassar ir-Regolament (KE) Nru 110/2008 (1), u b’mod partikolari l-Artikolu 30(2) tiegħu,
         Billi:

                     (1)

                     F’konformità mal-Artikolu 17(5) tar-Regolament (KE) Nru 110/2008 tal-Parlament Ewropew u tal-Kunsill (2), il-Kummissjoni eżaminat it-talba tal-Bulgarija tas-7 ta’ Jannar 2014 għar-reġistrazzjoni tal-indikazzjoni ġeografika “Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol”.

                     (2)

                     Wara li ddeterminat li t-talba hija konformi mar-Regolament (KE) Nru 110/2008, il-Kummissjoni ppubblikat l-ispeċifikazzjonijiet ewlenin tal-iskeda informattiva skont l-Artikolu 17(6) tar-Regolament imsemmi, f’Il-Ġurnal Uffiċjali tal-Unjoni Ewropea (3).

                     (3)

                     Il-Kummissjoni ma rċeviet l-ebda dikjarazzjoni ta’ oppożizzjoni skont l-Artikolu 17(7) tar-Regolament (KE) Nru 110/2008.

                     (4)

                     Ir-Regolament (UE) 2019/787 li jissostitwixxi r-Regolament (KE) Nru 110/2008 daħal fis-seħħ fil-25 ta’ Mejju 2019. F’konformità mal-Artikolu 49(1) tal-imsemmi Regolament, il-Kapitolu III tar-Regolament (KE) Nru 110/2008 dwar l-indikazzjonijiet ġeografiċi huwa mħassar b’effett mit-8 ta’ Ġunju 2019. Jenħtieġ għalhekk li r-regolament tal-protezzjoni jiġi adottat skont ir-regolament il-ġdid.

                     (5)

                     Għaldaqstant jenħtieġ li tiġi rreġistrata bħala indikazzjoni ġeografika l-indikazzjoni “Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol”,

               ADOTTAT DAN IR-REGOLAMENT:

            Artikolu 1
            L-indikazzjoni ġeografika “Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol” hija rreġistrata. F’konformità mal-Artikolu 30(4) tar-Regolament (UE) 2019/787, dan ir-Regolament jagħti lill-isem “Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol” il-protezzjoni msemmija fl-Artikolu 21 tar-Regolament (UE) 2019/787.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-2 ta’ Ottubru 2019.

                  Għall-Kummissjoni

                  f’isem il-President,

               Phil HOGAN

                  Membru tal-Kummissjoni

            (1)  ĠU L 130, 17.5.2019, p. 1.

            (2)  Ir-Regolament (KE) Nru 110/2008 tal-Parlament Ewropew u tal-Kunsill tal-15 ta’ Jannar 2008 dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta’ indikazzjonijiet ġeografiċi, ta’ xorb spirituż u li jħassar ir-Regolament tal-Kunsill (KEE) Nru 1576/89 (ĠU L 39, 13.2.2008, p. 16).

            (3)  ĠU C 435, 3.12.2018, p. 5.


title: Regolament ta’ Implimentazzjoni tal-Kummissjoni (UE) 2019/1692 tad-9 ta’ Ottubru 2019 dwar l-applikazzjoni ta’ ċerti dispożizzjonijiet tar-reġistrazzjoni u tal-kondiviżjoni tad-data tar-Regolament (KE) Nru 1907/2006 tal-Parlament Ewropew u tal-Kunsill wara l-iskadenza tad-data finali għar-reġistrazzjoni tas-sustanzi ta’ introduzzjoni gradwali (Test b’rilevanza għaż-ŻEE)

text:
                  10.10.2019

                  MT

                  Il-Ġurnal Uffiċjali tal-Unjoni Ewropea

                  L 259/12

         REGOLAMENT TA’ IMPLIMENTAZZJONI TAL-KUMMISSJONI (UE) 2019/1692
         tad-9 ta’ Ottubru 2019
         dwar l-applikazzjoni ta’ ċerti dispożizzjonijiet tar-reġistrazzjoni u tal-kondiviżjoni tad-data tar-Regolament (KE) Nru 1907/2006 tal-Parlament Ewropew u tal-Kunsill wara l-iskadenza tad-data finali għar-reġistrazzjoni tas-sustanzi ta’ introduzzjoni gradwali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (1), u b’mod partikolari l-Artikolu 132 tiegħu,
         Billi:

                     (1)

                     Sabiex jiġi evitat piż żejjed fuq awtoritajiet u persuni fiżiċi jew ġuridiċi minħabba x-xogħol li jirriżulta mir-reġistrazzjoni tas-sustanzi li kienu diġà fis-suq intern meta r-Regolament (KE) Nru 1907/2006 daħal fis-seħħ, l-Artikolu 23 ta’ dak ir-Regolament stabbilixxa reġim tranżizzjonali għas-sustanzi ta’ introduzzjoni gradwali. Konsegwentement, ġew stabbiliti diversi skadenzi tranżizzjonali differenti għar-reġistrazzjoni ta’ sustanzi bħal dawn. Skont l-Artikolu 23(3) ta’ dak ir-Regolament id-data finali għar-reġistrazzjoni f’dak ir-reġim tranżizzjonali skadiet fl-1 ta’ Ġunju 2018.

                     (2)

                     Sabiex tiġi żgurata l-ugwaljanza bejn l-operaturi tas-suq li jimmanifatturaw jew li jqiegħdu fis-suq sustanzi ta’ introduzzjoni gradwali u dawk li mhumiex ta’ introduzzjoni gradwali, jeħtieġ li tiġi speċifikata l-applikabbiltà, wara l-iskadenza tar-reġim tranżizzjonali, tad-dispożizzjonijiet li stabbilixxew kundizzjonijiet favorevoli għar-reġistrazzjoni tas-sustanzi ta’ introduzzjoni gradwali. Għalhekk, għal dawk id-dispożizzjonijiet, jenħtieġ li jiġi stabbilit limitu xieraq, raġonevoli u ċar, u mbagħad jenħtieġ li dawk id-dispożizzjonijiet ma jibqgħux japplikaw jew japplikaw biss f’ċirkostanzi speċifiċi.

                     (3)

                     L-Artikolu 3(30) tar-Regolament (KE) Nru 1907/2006 jistabbilixxi l-kundizzjonijiet għall-kalkolu tal-kwantitajiet fis-sena tas-sustanzi ta’ introduzzjoni gradwali bbażati fuq il-volumi medji ta’ produzzjoni jew ta’ importazzjoni għat-tliet snin kalendarji preċedenti. Sabiex jiġi żgurat li l-operaturi tas-suq ikollhom biżżejjed żmien biex jagħmlu l-aġġustamenti meħtieġa fil-metodi tal-kalkolu tagħhom, jenħtieġ li, bħala l-ewwel miżura, dawk il-kundizzjonijiet jibqgħu japplikaw sad-data tal-iskadenza speċifikata. Sabiex titqies id-definizzjoni ta’ “kull sena” fl-Artikolu 3(30) tar-Regolament (KE) Nru 1907/2006, huwa xieraq li tiġi stabbilita d-data limitu fi tmiem din is-sena kalendarja (il-31 ta’ Diċembru 2019).

                     (4)

                     F’konformità mal-intenzjoni tal-leġiżlatur li jitnaqqas l-impatt possibbli tal-obbligi tar-reġistrazzjoni fuq sustanzi ta’ volum baxx, l-Artikolu 12(1)(b) tar-Regolament (KE) Nru 1907/2006 jistabbilixxi rekwiżiti ta’ informazzjoni inqas stretti għar-reġistrazzjoni ta’ ċerti sustanzi ta’ introduzzjoni gradwali b’volum baxx, dment li ma jissodisfawx il-kriterji fl-Anness III tar-Regolament (KE) Nru 1907/2006. Skont l-Artikolu 23(3) ta’ dak ir-Regolament, dawk is-sustanzi ta’ introduzzjoni gradwali b’volum baxx kellhom jiġu rreġistrati sad-data finali għar-reġistrazzjoni fl-1 ta’ Ġunju 2018. Madankollu, wara din id-data finali, biex jiġi żgurat it-trattament ugwali għar-reġistranti li jingħaqdu ma’ reġistrazzjoni jew jaġġornaw id-dossiers tagħhom skont l-Artikolu 12(1)(b), jenħtieġ li dik id-dispożizzjoni, bħala t-tieni miżura, tkompli tapplika wara l-1 ta’ Ġunju 2018.

                     (5)

                     Fl-1 ta’ Ġunju 2018, waqaf l-operat formali tal-fora ta’ skambju ta’ informazzjoni dwar sustanzi (SIEFs). Madankollu, bħala t-tielet miżura, jenħtieġ li jissaħħu l-obbligi tal-kondiviżjoni tad-data tar-reġistranti, u jenħtieġ li r-reġistranti jiġu mħeġġa jużaw pjattaformi ta’ komunikazzjoni informali simili sabiex ikunu jistgħu jissodisfaw l-obbligi tagħhom tar-reġistrazzjoni u tal-kondiviżjoni tad-data kontinwi kemm skont ir-Regolament (KE) Nru 1907/2006 kif ukoll skont ir-Regolament ta’ Implimentazzjoni tal-Kummissjoni (UE) 2016/9 (2).

                     (6)

                     Bħala r-raba’ miżura, huwa xieraq li tiġi stabbilita, li reġistrant potenzjali li jkun irreġistra minn qabel sustanza ta’ introduzzjoni gradwali f’konformità mal-Artikolu 28 tar-Regolament (KE) Nru 1907/2006, sad-data limitu speċifikata, ma jkunx meħtieġ isegwi l-proċess ta’ inkjesta stabbilit fl-Artikolu 26 ta’ dak ir-Regolament għaliex l-għan tal-proċess ta’ inkjesta diġà jkun ġie ssodisfat permezz tar-reġistrazzjoni minn qabel.

                     (7)

                     Jeħtieġ li jiġi żgurat li l-proċessi tat-tilwim dwar il-kondiviżjoni tad-data jkunu identifikabbli b’mod ċar. Għalhekk jenħtieġ li r-regoli tal-kondiviżjoni tad-data stabbiliti fl-Artikolu 30 tar-Regolament (KE) Nru 1907/2006 jkomplu japplikaw sad-data limitu speċifikata. Wara dik id-data limitu, jenħtieġ li japplikaw biss ir-regoli tal-kondiviżjoni tad-data fl-Artikoli 26 u 27 ta’ dak ir-Regolament.

                     (8)

                     Il-miżuri previsti f’dan ir-Regolament huma skont l-opinjoni tal-Kumitat stabbilit skont l-Artikolu 133 tar-Regolament (KE) Nru 1907/2006,

               ADOTTAT DAN IR-REGOLAMENT:

            Artikolu 1
            Kalkolu tal-kwantitajiet tas-sustanzi ta’ introduzzjoni gradwali
            Il-metodu speċifiku għall-kalkolu tal-kwantitajiet għal kull sena tas-sustanzi ta’ introduzzjoni gradwali, kif stabbilit fl-Artikolu 3(30) tar-Regolament (KE) Nru 1907/2006, għandu jibqa’ japplika biss sal-31 ta’ Diċembru 2019. Ladarba reġistrant ikun lesta r-reġistrazzjoni ta’ sustanza, imbagħad dak ir-reġistrant għandu jikkalkula l-kwantità tiegħu ta’ dik is-sustanza għal kull sena kalendarja skont l-Artikolu 3(30) tar-Regolament (KE) Nru 1907/2006.

            Artikolu 2
            Rekwiżiti tar-reġistrazzjoni għal ċerti sustanzi ta’ introduzzjoni gradwali b’volum baxx
            L-iskadenza tar-reġim tranżizzjonali għas-sustanzi ta’ introduzzjoni gradwali fir-Regolament (KE) Nru 1907/2006 ma għandhiex taffettwa l-applikabbiltà tal-Artikolu 12(1)(b) ta’ dak ir-Regolament.

            Artikolu 3
            Obbligi tal-kondiviżjoni tad-data wara r-reġistrazzjoni
            Wara li jirreġistraw sustanza, ir-reġistranti, inklużi dawk li jissottomettu data b’mod konġunt ma’ reġistranti oħra, għandhom ikomplu jissodisfaw l-obbligi tal-kondiviżjoni tad-data b’mod ġust, trasparenti u mhux diskriminatorju kif speċifikat fit-Titolu III tar-Regolament (KE) Nru 1907/2006 u fir-Regolament ta’ Implimentazzjoni (UE) 2016/9. F’dak il-kuntest, ir-reġistranti jistgħu jużaw pjattaformi ta’ komunikazzjoni informali simili għall-fora ta’ skambju ta’ informazzjoni dwar sustanzi msemmija fl-Artikolu 29 tar-Regolament (KE) Nru 1907/2006.

            Artikolu 4
            Dmir li wieħed jistaqsi u l-kondiviżjoni tad-data għas-sustanzi ta’ introduzzjoni gradwali

               1.   Meta n-negozjati dwar il-kondiviżjoni tad-data li twettqet skont l-Artikolu 30 tar-Regolament (KE) Nru 1907/2006, jirriżultaw f’nuqqas ta’ ftehim, id-dispożizzjonijiet ta’ dak l-Artikolu għandhom japplikaw biss sal-31 ta’ Diċembru 2019.

               2.   Wara l-31 ta’ Diċembru 2019, ir-reġistrazzjonijiet minn qabel magħmula skont l-Artikolu 28 tar-Regolament (KE) Nru 1907/2006 ma għandhomx jibqgħu validi u l-Artikoli 26 u 27 għandhom japplikaw għas-sustanzi ta’ introduzzjoni gradwali kollha.

            Artikolu 5
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-9 ta’ Ottubru 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 396, 30.12.2006, p. 1.

            (2)  Ir-Regolament ta’ Implimentazzjoni tal-Kummissjoni (UE) 2016/9 tal-5 ta’ Jannar 2016 dwar is-sottomissjoni konġunta ta’ data u l-kondiviżjoni ta’ data f’konformità mar-Regolament (KE) Nru 1907/2006 tal-Parlament Ewropew u tal-Kunsill dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (ĠU L 3, 6.1.2016, p. 41).


title: Regolament ta’ Implimentazzjoni tal-Kummissjoni (UE) 2019/1839 tal-31 ta’ Ottubru 2019 li jemenda r-Regolament ta’ Implimentazzjoni (UE) 2017/1152 fir-rigward tad-determinazzjoni u tar-rapportar tal-valuri tas-CO2 tad-WLTP għal ċerti kategoriji ta’ vetturi kummerċjali ħfief ġodda u li jaġġusta d-data tal-input għall-għodda ta’ korrelazzjoni (Test b’rilevanza għaż-ŻEE)

text:
                  4.11.2019

                  MT

                  Il-Ġurnal Uffiċjali tal-Unjoni Ewropea

                  L 282/1

         REGOLAMENT TA’ IMPLIMENTAZZJONI TAL-KUMMISSJONI (UE) 2019/1839
         tal-31 ta’ Ottubru 2019
         li jemenda r-Regolament ta’ Implimentazzjoni (UE) 2017/1152 fir-rigward tad-determinazzjoni u tar-rapportar tal-valuri tas-CO2 tad-WLTP għal ċerti kategoriji ta’ vetturi kummerċjali ħfief ġodda u li jaġġusta d-data tal-input għall-għodda ta’ korrelazzjoni
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 510/2011 tal-Parlament Ewropew u tal-Kunsill tal-11 ta’ Mejju 2011 li jistabbilixxi standards ta’ rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief (1), u b’mod partikolari l-ewwel subparagrafu tal-Artikolu 8(9) u t-tielet subparagrafu tal-Artikolu 13(6) tiegħu,
         Billi:

                     (1)

                     Il-vetturi kummerċjali ħfief li jkunu ngħataw approvazzjonijiet tat-tip skont ir-Regolament (KE) Nru 595/2009 tal-Parlament Ewropew u tal-Kunsill (2), li jkunu ġew estiżi skont ir-raba’ paragrafu tal-Artikolu 2 ta’ dak ir-Regolament, jistgħu jitqiegħdu fis-suq fl-2020, u bħala vetturi ta’ tmiem is-serje sa Ġunju 2022, b’valuri tal-emissjonijiet ta’ CO2 iddeterminati f’konformità maċ-Ċiklu ta’ Sewqan Ewropew Ġdid (NEDC).

                     (2)

                     Madankollu, jenħtieġ li jittieħed kont xieraq ta’ dawk il-vetturi fil-kalkolu tal-miri tal-emissjonijiet speċifiċi ta’ CO2 applikabbli għall-manifatturi mill-2021 sal-2024, u għall-verifika tal-konformità ma’ dawk il-miri fis-snin 2021 u 2022 f’konformità mal-punti 1 sa 5 tal-Parti B tal-Anness I tar-Regolament (UE) 2019/631 tal-Parlament Ewropew u tal-Kunsill (3).

                     (3)

                     Ir-Regolament ta’ Implimentazzjoni tal-Kummissjoni (UE) 2017/1152 (4) jipprovdi metodoloġija għall-korrelazzjoni tal-valuri tal-emissjonijiet tal-NEDC CO2 u ta’ dawk iddeterminati skont il-Proċedura ta’ Ttestjar Armonizzata fuq Livell Dinji għall-Vetturi Ħfief (WLTP) kif stabbilita fir-Regolament tal-Kummissjoni (UE) 2017/1151 (5). Għaldaqstant, huwa xieraq li fir-Regolament (UE) 2017/1152 jiġi ċċarat liema valuri tal-emissjonijiet ta’ CO2 tad-WLTP jenħtieġ li jiġu attribwiti għal dan il-grupp speċifiku ta’ vetturi kummerċjali ħfief bil-ħsieb li jiġi żgurat li dawk il-valuri jqisu l-valuri tal-emissjonijiet ta’ CO2 li jridu jiġu ddeterminati għal dan il-grupp ta’ vetturi mill-1 ta’ Jannar 2021 f’konformità mal-Anness VIII tar-Regolament tal-Kummissjoni (UE) Nru 582/2011 (6).

                     (4)

                     Ir-Regolament (UE) 2019/631 jipprevedi li l-miri tal-emissjonijiet ta’ CO2 tal-flotta kollha tal-UE għall-vetturi kummerċjali ħfief ġodda għall-2025 u l-2030 iridu jiġu kkalkulati abbażi tal-emissjonijiet ta’ CO2 imkejla f’konformità mar-Regolament (UE) 2017/1151 għall-vetturi kummerċjali ħfief ġodda rreġistrati fl-2020 (minn hawn ’il quddiem imsejħa “l-valuri tal-emissjonijiet ta’ CO2 imkejla”).

                     (5)

                     Ir-Regolament ta’ Implimentazzjoni (UE) 2017/1152 jistabbilixxi r-regoli dwar il-kalkolu u r-rappurtar mill-manifatturi tal-valuri tal-emissjonijiet ta’ CO2 imkejla. Madankollu, huwa meħtieġ li jiġi speċifikat aktar kif dawk il-valuri jridu jiġu ddeterminati, b’mod partikolari, fir-rigward tal-Vetturi Elettriċi Ibridi bl-Iċċarġjar fuq il-Vettura (NOVC-HEV) u tal-Vetturi Elettriċi Ibridi b’Iċċarġjar Mhux fuq il-Vettura (OVC-HEVs).

                     (6)

                     Jenħtieġ li jiġi ċċarat ukoll il-mod li bih iridu jiġu ddeterminati l-valuri tal-emissjonijiet ta’ CO2 imkejla meta jitwettqu diversi testijiet tal-emissjonijiet ta’ CO2 għall-fini tal-approvazzjoni tat-tip.

                     (7)

                     Il-korrelazzjoni bejn l-emissjonijiet ta’ CO2 tal-NOVC-HEVs u l-OVC-HEVs jenħtieġ li ssir abbażi ta’ testijiet fiżiċi fuq il-vetturi u mhux abbażi ta’ simulazzjonijiet imwettqa mill-għodda ta’ korrelazzjoni, minħabba l-kumplessità fl-adattament tal-għodda ta’ korrelazzjoni biex tqis teknoloġiji tal-vetturi bħal dawn. Sabiex tiġi żgurata l-verifika effettiva tar-riżultati ta’ korrelazzjoni, jenħtieġ li d-data tat-test tekniku marbuta ma’ dawk il-vetturi tiġi pprovduta lill-Kummissjoni bl-istess mod kif isir għall-vetturi konvenzjonali.

                     (8)

                     Għalhekk, jenħtieġ li r-Regolament ta’ Implimentazzjoni (UE) 2017/1152 jiġi emendat skont dan.

                     (9)

                     Il-miżuri previsti f’dan ir-Regolament huma skont l-opinjoni tal-Kumitat dwar it-Tibdil fil-Klima,

               ADOTTAT DAN IR-REGOLAMENT:

            Artikolu 1
            Ir-Regolament ta’ Implimentazzjoni (UE) 2017/1152 huwa emendat kif ġej:

                        (1)

                        fl-Artikolu 3(1), il-punt (d) huwa sostitwit b’dan li ġej:

                                    “(d)

                                    fir-rigward ta’ vetturi tat-tmiem is-serje msemmijin fl-Artikolu 27 tad-Direttiva 2007/46/KE, u ta’ vetturi N1 b’massa ta’ referenza ta’ bejn 2 380 kg u 2 610 kg li għalihom ingħataw l-approvazzjonijiet tat-tip skont ir-Regolament (KE) Nru 595/2009, b’rabta mal-magni tagħhom, li ġew estiżi skont ir-raba’ paragrafu tal-Artikolu 2 ta’ dak ir-Regolament (“vetturi N1 derivati minn HDV”), il-valuri tal-NEDC CO2 imkejla u, fejn disponibbli, il-valuri tal-NEDC CO2.”;

                        (2)

                        L-Artikolu 4 huwa emendat kif ġej:

                                    (a)

                                    jiżdied il-paragrafu 1a li ġej:

                                       “1a.   Fir-rigward tal-vetturi N1 derivati minn HDV irreġistrati fl-2020 li għalihom ġew iddeterminati valuri tal-emissjonijiet ta’ CO2 f’konformità mar-Regolament UNECE Nru 101, kif imsemmi fl-Anness VIII għar-Regolament (UE) Nru 582/2011 fil-verżjoni tiegħu tal-31 ta’ Jannar 2014, għandu japplika dan li ġej:

                                                   (a)

                                                   Fejn tkun ingħatat estensjoni tal-approvazzjoni tat-tip skont ir-Regolament (KE) Nru 595/2009 sal-31 ta’ Diċembru 2020 u jkun ġie ddeterminat valur tas-CO2 tad-WLTP f’konformità mar-Regolament (UE) 2017/1151 flimkien mal-Anness VIII tar-Regolament (UE) Nru 582/2011, dak il-valur tas-CO2 tad-WLTP għandu jiġi attribwit lill-vettura N1 derivata minn HDV irreġistrata fl-2020, jekk it-tip, il-varjant u l-kodiċi tal-verżjoni ta’ dik il-vettura jkunu l-istess bħal dawk irreġistrati fiċ-ċertifikat tal-estensjoni tal-approvazzjoni tat-tip inkwistjoni.
                                                   Il-manifattur għandu jippreżenta l-informazzjoni li ġejja lill-Kummissjoni sat-28 ta’ Frar 2021 fir-rigward ta’ kull vettura koperta minn dan il-punt:

                                                               (i)

                                                               Numru ta’ identifikazzjoni tal-vettura;

                                                               (ii)

                                                               Tip, varjant u kodiċi tal-verżjoni;

                                                               (iii)

                                                               Numru tal-approvazzjoni tat-tip, inkluż in-numru ta’ estensjoni;

                                                               (iv)

                                                               Kopja taċ-ċertifikat tal-approvazzjoni tat-tip.

                                                   (b)

                                                   Fejn l-approvazzjoni tat-tip skont ir-Regolament (KE) Nru 595/2009 ma tiġix estiża sal-31 ta’ Diċembru 2020, il-valur tas-CO2 tad-WLTP li ġej għandu jiġi attribwit għal kull vettura N1 derivata minn HDV ikkonċernata:
                                                   Fejn,

                                                               NEDCind

                                                               huwa l-valur tal-NEDC CO2 tal-vettura individwali mkejjel fl-2020;

                                                               NEDC2020

                                                               huwa l-medja tal-emissjonijiet speċifiċi ta’ CO2 fl-2020 tal-manifattur iddeterminata f’konformità ma’ dan ir-Regolament, ikkalkolata f’konformità mat-tieni inċiż tal-Artikolu 4(3) tar-Regolament (UE) 2019/631, u mingħajr ma jiġi inkluż l-iffrankar ta’ CO2 li jirriżulta mill-applikazzjoni tal-Artikolu 11 ta’ dak ir-Regolament;

                                                               WLTP2020

                                                               huwa l-medja tal-emissjonijiet speċifiċi ta’ CO2 fl-2020 tal-manifattur iddeterminata f’konformità mar-Regolament (UE) 2017/1151 jew mal-punt (a) ta’ dan il-paragrafu, ikkalkulata f’konformità mat-tieni inċiż tal-Artikolu 4(3) tar-Regolament (UE) 2019/631, u mingħajr ma jiġi inkluż l-iffrankar ta’ CO2 li jirriżulta mill-applikazzjoni tal-Artikolu 11 ta’ dak ir-Regolament.

                                                         NEDC2020 u WLTP2020 għandhom jinkludu biss dawk il-vetturi b’valur tas-CO2 tad-WLTP iddeterminat f’konformità mar-Regolament (UE) 2017/1151 jew mal-punt (a) ta’ dan il-paragrafu.
                                                   Il-manifattur għandu jippreżenta lill-Kummissjoni kopja taċ-ċertifikat ta’ konformità ta’ kull vettura koperta minn dan il-punt sat-28 ta’ Frar 2021.

                                             Meta l-manifattur ma jipprovdix l-informazzjoni u d-dokument imsemmija fil-punti (a) u (b), il-valur tas-CO2 tad-WLTP tal-vetturi kkonċernati għandu jiġi attribwit kif stabbilit fil-paragrafu 2(a) ta’ dan l-Artikolu.”

                                    (b)

                                    Il-paragrafu 2 huwa emendat kif ġej:

                                                (i)

                                                is-subparagrafu introduttorju huwa sostitwit b’dan li ġej:
                                                “Fir-rigward ta’ vetturi ta’ tmiem is-serje li ma jkunux ingħataw approvazzjoni tat-tip skont ir-Regolament tal-Kummissjoni (UE) 2017/1151 iżda li jiġu rreġistrati fl-2020, għandhom jiġu attribwiti l-valuri tas-CO2 tad-WLTP li ġejjin lil kull vettura rreġistrata:”

                                                (ii)

                                                jiżdied is-subparagrafu li ġej:
                                                “Fir-rigward ta’ vetturi ta’ tmiem is-serje li jiġu rreġistrati fl-2021 u fl-2022, il-valuri tas-CO2 tad-WLTP li għandhom jiġu attribwiti lill kull waħda minn dawk il-vetturi għandhom jiġu ddeterminati f’konformità mal-paragrafu 1a(b) ta’ dan l-Artikolu.”

                        (3)

                        L-Artikolu 6a huwa emendat kif ġej:

                                    (a)

                                    l-ewwel subparagrafu tal-paragrafu 1 huwa sostitwit b’dan li ġej:
                                    “Il-manifatturi għandhom jikkalkulaw l-emissjonijiet ikkombinati, jew fejn applikabbli l-emissjonijiet ikkombinati u ponderati tas-CO2, iddeterminati bħala MCO2,
                                       imkejjel, għal kull vettura kummerċjali ħafifa ġdida rreġistrata fl-2020 f’konformità ma’ dan li ġej:

                                                (a)

                                                Għall-vetturi b’magna ta’ kombustjoni interna biss:
                                                l-ekwazzjoni għall-kalkolu MCO2-ind stabbilita fit-tieni subparagrafu tal-paragrafu 3.2.3.2.4 tas-Subanness 7 tal-Anness XXI tar-Regolament (UE) 2017/1151, fejn it-termini MCO2-H u MCO2-L għandhom, għall-familja tal-interpolazzjoni kkonċernata, jiġu sostitwiti bil-valuri MCO2,C,5 (ikkombinati) meħuda mill-entrati 2.5.1.1.3. (vettura H) u 2.5.1.2.3. (vettura L) taċ-ċertifikat tal-approvazzjoni tat-tip tal-KE, kif indikat fil-mudell stabbilit fl-Appendiċi 4 tal-Anness I tar-Regolament (UE) 2017/1151;

                                                (b)

                                                Għall-Vetturi Elettriċi Ibridi bl-Iċċarġjar fuq il-Vettura (NOVC-HEV):
                                                l-ekwazzjoni: MCO2-imkejjel = MCO2-L,C,5 + Kind x (MCO2-H,C,5 – MCO2-L,C,5)
                                                Fejn,

                                                            MCO2-L,C,5

                                                            huwa l-valur MCO2,C,5 (ikkombinat) għall-familja tal-interpolazzjoni kkonċernata, meħud mill-entrata 2.5.1.2.3 taċ-ċertifikat tal-approvazzjoni tat-tip tal-KE kif indikat fil-mudell stabbilit fl-Appendiċi 4 tal-Anness I tar-Regolament (UE) 2017/1151;

                                                            Kind

                                                            huwa l-koeffiċjent ta’ interpolazzjoni għall-vettura individwali kkunsidrata għaċ-ċiklu tat-test tad-WLTP applikabbli kif speċifikat fil-paragrafu 4.5.3 tas-Subanness 8 tal-Anness XXI tar-Regolament (UE) 2017/1151;

                                                            MCO2-H,C,5

                                                            huwa l-valur MCO2,C,5 (ikkombinat) għall-familja tal-interpolazzjoni kkonċernata, meħud mill-entrata 2.5.1.1.3 taċ-ċertifikat tal-approvazzjoni tat-tip tal-KE kif indikat fil-mudell stabbilit fl-Appendiċi 4 tal-Anness I tar-Regolament (UE) 2017/1151.

                                                (c)

                                                Għall-Vetturi Elettriċi Ibridi b’Iċċarġjar Mhux fuq il-Vettura (OVC-HEVs):
                                                l-ekwazzjoni: MCO2-imkejjel = MCO2-L,C,5 + Kind x (MCO2-H,C,5 – MCO2-L,C,5)
                                                Fejn,

                                                            MCO2-L,C,5, MCO2-H,C,5

                                                            jiġu ddeterminati, għall-familja tal-interpolazzjoni kkonċernata, f’konformità mal-formula stabbilita fil-paragrafu 4.1.3.1 tas-Subanness 8 tal-Anness XXI tar-Regolament (UE) 2017/1151, fejn it-terminu Mi,CDj għandu jiġi sostitwit bil-valur MCO2,CD (ikkombinat) meħud mill-entrata 2.5.3.2 għall-vetturi H u L, kif applikabbli, taċ-ċertifikat tal-approvazzjoni tat-tip tal-KE, u t-terminu Mi,CS għandu jiġi sostitwit bil-valur MCO2,C,5 (ikkombinat) meħud mill-entrata 2.5.3.1 taċ-ċertifikat ta’ approvazzjoni tat-tip tal-KE għall-vetturi H, L, jew M, kif applikabbli;

                                                            Kind

                                                            huwa l-koeffiċjent ta’ interpolazzjoni għall-vettura individwali kkunsidrata għaċ-ċiklu tat-test tad-WLTP kif definit fil-paragrafu 4.5.3 tas-Subanness 8 tal-Anness XXI tar-Regolament (UE) 2017/1151.”

                                    (b)

                                    għandu jiddaħħal il-paragrafu 1a li ġej:

                                       “1a.   Fejn jiġi rreġistrat aktar minn kejl wieħed fl-entrati 2.5.1.1.3., 2.5.1.2.3., 2.5.3.1., jew 2.5.3.2. ta’ ċertifikat tal-approvazzjoni tat-tip tal-KE, il-valuri MCO2,C,5 jew MCO2,CD imsemmija fil-paragrafu 1 għandhom, għall-fini ta’ din id-dispożizzjoni, jiġu ddeterminati kif ġej:

                                                   (a)

                                                   f’każ ta’ kejl wieħed: il-valur kombinat irreġistrat għat-Test 1;

                                                   (b)

                                                   f’każ ta’ żewġ kejliet: il-medja taż-żewġ valuri kkombinati rreġistrati għat-Testijiet 1 u 2;

                                                   (c)

                                                   f’każ ta’ tliet kejliet: il-medja tat-tliet valuri kkombinati rreġistrati għat-Testijiet 1, 2 u 3.”;

                        (4)

                        L-Anness I huwa emendat kif ġej:

                                    (a)

                                    fil-punt 2.1, l-aħħar sentenza tat-tieni paragrafu hija sostitwita b’dan li ġej:
                                    “Fir-rigward tal-Vetturi Elettriċi Ibridi bl-Iċċarġjar fuq il-Vettura (NOVC-HEV) u l-Vetturi Elettriċi Ibridi b’Iċċarġjar Mhux fuq il-Vettura (OVC-HEVs), il-valuri ta’ CO2 tan-NEDC li jridu jintużaw bħala referenza għall-fini tat-Taqsima 3 għandhom jiġu ddeterminati permezz ta’ testijiet fiżiċi fuq il-vettura minflok b’simulazzjonijiet tal-għodda ta’ korrelazzjoni. Il-kejl fiżiku għandu jsir f’konformità mad-dispożizzjonijiet rilevanti li jirreferu għat-testijiet fiżiċi fuq il-vetturi stabbiliti f’dan l-Anness. Id-data tal-input għat-testijiet fiżiċi fuq il-vetturi għandha tiġi ddeterminata u ppreżentata lill-awtorità tal-approvazzjoni tat-tip jew, fejn applikabbli, lis-servizz tekniku, f’konformità mal-punt 2.4.”;

                                    (b)

                                    fil-punt 2.2a, il-punt (a) huwa sostitwit b’dan li ġej:
                                    “(a) Il-korrezzjoni tar-riżultati tat-test tad-WLTP għall-emissjonijiet tal-massa ta’ CO2 f’konformità mal-Appendiċi 2 tas-Subanness 6 u l-Appendiċi 2 tas-Subanness 8 tal-Anness XXI tar-Regolament (UE) 2017/1151 għandha tapplika għar-riżultati tat-test kollha bħal dawn, minkejja d-dispożizzjonijiet fil-paragrafu 3.4.4(a) tal-Appendiċi 2 tas-Subanness 6 u l-paragrafu 1.1.4(a) tal-Appendiċi 2 tas-Subanness 8 tal-Anness XXI ta’ dak ir-Regolament;”;

                                    (c)

                                    fil-punt 2.4, it-tabella 1 hija emendata kif ġej:

                                                (i)

                                                fl-entrata 24, it-test fit-tieni kolonna taħt “Parametri tal-input għall-għodda ta’ korrelazzjoni” huwa sostitwit bil-kliem “Kapaċità tal-batterija ta’ servizz”

                                                (ii)

                                                l-entrati 38 sa 41 huma sostitwiti b’dan li ġej:

                                                            “38

                                                            Il-valur ta’ CO2 tad-WLTP tal-fażi 1 (valur tas-sostenn taċ-ċarġ fil-każ tal-NOVC u tal-OVC-HEVs)

                                                            gCO2/km

                                                            L-entrata 2.1.1.2.1.
                                                            tal-Appendiċi 8a tal-Anness I tar-Regolament (UE) 2017/1151

                                                               Valur imkejjel mhux ikkoreġut MCO2,p,1 tal-fażi Baxxa

                                                            39

                                                            Il-valur ta’ CO2 tad-WLTP tal-fażi 2 (valur tas-sostenn taċ-ċarġ fil-każ tal-NOVC u tal-OVC-HEVs)

                                                            gCO2/km

                                                            Idem

                                                               Valur imkejjel mhux ikkoreġut MCO2,p,1 tal-fażi Medja

                                                            40

                                                            Il-valur ta’ CO2 tad-WLTP tal-fażi 3 (valur tas-sostenn taċ-ċarġ fil-każ tal-NOVC u tal-OVC-HEVs)

                                                            gCO2/km

                                                            Idem

                                                               Valur imkejjel mhux ikkoreġut MCO2,p,1 tal-fażi Għolja

                                                            41

                                                            Il-valur ta’ CO2 tad-WLTP tal-fażi 4 (valur tas-sostenn taċ-ċarġ fil-każ tal-NOVC u tal-OVC-HEVs)

                                                            gCO2/km

                                                            Idem

                                                               Valur imkejjel mhux ikkoreġut MCO2,p,1 tal-fażi Għolja Ħafna”

                                                (iii)

                                                fl-entrata 60, it-test fit-tieni kolonna taħt “Il-parametri tal-input għall-għodda ta’ korrelazzjoni” huwa sostitwit bil-kliem “Il-Kurrent tal-Alternejter tad-WLTP (konvertitur DC/DC – naħa tal-vultaġġ baxx - fil-każ tal-NOVC u tal-OVC-HEVs)”;

                                                (iv)

                                                fl-entrata 61, it-test fit-tieni kolonna taħt “Il-parametri tal-input għall-għodda ta’ korrelazzjoni” huwa sostitwit bil-kliem “Il-Kurrent tal-batterija ta’ servizz”;

                                                (v)

                                                titħassar l-entrata 75;

                                                (vi)

                                                l-entrata 77 hija sostitwita b’dan li ġej:

                                                            “77

                                                            CO2 imkejjel fid-WLTP, ikkoreġut (valur tas-sostenn taċ-ċarġ fil-każ tal-NOVC u tal-OVC-HEVs) għall-vetturi H u/jew L

                                                            g/km

                                                            L-entrata 2.1.1.2.1. tal-Appendiċi 8a tal-Anness I tar-Regolament (UE) 2017/1151

                                                               Emissjonijiet ikkombinati ta’ CO2 imkejla għall-vetturi H u L wara l-korrezzjonijiet kollha applikabbli, MCO2,C,5
                                                               . Jekk jitwettqu tnejn jew tliet testijiet tad-WLTP, għandhom jiġu pprovduti r-riżultati kollha mkejla (minbarra l-NOVC u l-OVC-HEVs fejn għandu jiġi pprovdut il-valur finali tal-approvazzjoni tat-tip biss).”

                                                (vii)

                                                jiżdiedu l-entrati 79 sa 101 li ġejjin:

                                                            “79

                                                            Riżultati tas-CO2 tad-WLTP li jnaqqsu ċ-ċarġ (ikkombinati)

                                                            gCO2/km

                                                            2.5.3.2 tal-Appendiċi 4 tal-Anness I tar-Regolament (UE) 2017/1151

                                                               Emissjonijiet tal-massa ta’ CO2 ikkombinati li jnaqqsu c-ċarġ MCO2,CD (valuri medji fil-każ tat-testijiet 2 u 3) għat-test tat-Tip I kif ikkalkulati skont il-paragrafu 4.1.2 tas-Subanness 8 tal-Anness XXI tar-Regolament (UE) 2017/1151 (OVC-HEV biss)

                                                            80

                                                            Emissjonijiet ikkombinati ta’ CO2 ponderati bil-fattur ta’ utilità tad-WLTP (imkejla)

                                                            gCO2/km

                                                            Ikkalkulati skont il-Paragrafu 4.1.3.1 tas-Subanness 8 tal-Anness XXI tar-Regolament (UE) 2017/1151

                                                               Riżultati kkombinati u ponderati kkalkulati (imkejla) kif deskritt fl-Artikolu 7a(1)(c) ta’ dan ir-Regolament (OVC-HEV biss)

                                                            81

                                                            Emissjonijiet ikkombinati ta’ CO2 ponderati bil-fattur ta’ utilità tad-WLTP (iddikjarati)

                                                            gCO2/km

                                                            L-entrata 2.5.3.3 taċ-ċertifikat tal-approvazzjoni tat-tip tal-KE

                                                               Riżultati kkombinati u ponderati kkalkulati (iddikjarati) meħuda mill-entrata 2.5.3.3 taċ-ċertifikat tal-approvazzjoni tat-tip tal-KE (OVC-HEV biss)

                                                            82

                                                            Il-Firxa Elettrika Kollha Ekwivalenti (Equivalent All Electric Range - EAER) tad-WLTP ikkombinata

                                                            km

                                                            L-entrata 2.5.3.7.2 (EAER) taċ-ċertifikat tal-approvazzjoni tat-tip tal-KE

                                                               Il-Firxa Elettrika Kollha Ekwivalenti (Equivalent All Electric Range - EAER) ikkombinata (OVC-HEV biss)

                                                            83

                                                            In-numru tal-indiċi taċ-ċiklu tat-tranżizzjoni

                                                            —

                                                            L-entrata 2.1.1.4.1.4 tal-Appendiċi 8a tal-Anness I tar-Regolament (UE) 2017/1151

                                                               għall-OVC-HEV indika n-numru tal-indiċi taċ-ċiklu tat-tranżizzjoni

                                                            84

                                                            Tibdil relattiv tal-enerġija elettrika tal-REECi ta’ kull test li jnaqqas iċ-ċarġ

                                                            —

                                                            Ikkalkulat skont il-paragrafu 3.2.4.5.2 tas-Subanness 8 tal-Anness XXI tar-Regolament (UE) 2017/1151

                                                               Indika l-REECi ta’ kull test tas-CD

                                                            85

                                                            Emissjonijiet ta’ CO2 b’Sostenn taċ-Ċarġ tal-NEDC (Iddikjarati, Kundizzjoni B)

                                                            gCO2/km

                                                            Dokument ta’ informazzjoni (Appendiċi 3 tal-Anness I tar-Regolament (UE) 2017/1151)
                                                            (għall-NOVC-HEV l-entrata 3.5.7.2.1; għall-OVC-HEV l-entrata 3.5.7.2.2)

                                                               Dikjarazzjoni OEM għall-NOVC-HEV: Valur iddikjarat u kkombinat ta’ CO2 tal-NEDC; Għall-OVC-HEV: Emissjonijiet tal-massa ta’ CO2 iddikjarati u kkombinati b’sostenn taċ-ċarġ (Kundizzjoni B tal-NEDC).

                                                            86

                                                            Emissjonijiet ta’ CO2 bi Tnaqqis taċ-Ċarġ (iddikjarat, Kundizzjoni A)

                                                            gCO2/km

                                                            Dokument ta’ informazzjoni (l-entrata 3.5.7.2.3 tal-Appendiċi 3 tal-Anness I tar-Regolament (UE) 2017/1151)

                                                               Emissjonijiet ta’ CO2 tas-CD ikkombinati, dikjarazzjoni OEM (OVC-HEV biss)

                                                            87

                                                            Emissjonijiet ta’ CO2 ikkombinati u ponderati tal-NEDC (iddikjarati)

                                                            gCO2/km

                                                            Dikjarazzjoni OEM

                                                               Dikjarazzjoni OEM (OVC-HEV biss)

                                                            88

                                                            Awtonomija elettrika tal-NEDC għall-OVC-HEV (iddikjarata)

                                                            km

                                                            Dikjarazzjoni OEM

                                                               Dikjarazzjoni OEM (OVC-HEV biss)

                                                            89

                                                            Fattur KCO2 għall-korrezzjoni tal-modalità b’sostenn taċ-ċarġ

                                                            (g/km)/(Wh/km)

                                                            il-paragrafu 2.3.2. tal-Appendiċi 2 tas-Subanness 8 tal-Anness XXI tar-Regolament (UE) 2017/1151

                                                               Koeffiċjent tal-korrezzjoni RCB tal-emissjonijiet tal-massa ta’ CO2 għall-NOVC u għall-OVC-HEV

                                                            90

                                                            Konfigurazzjoni tal-Vettura Ibrida (P0, P1, P2, P2 planetarja, P3, or P4) (***)

                                                            —

                                                               Il-vettura għandha magna elettrika li tintuża għall-propulsjoni tal-vettura u għall-ġenerazzjoni tal-enerġija elettrika fil-pożizzjoni P0, P1, P2, P2 planetarja, P3, jew P4, jew kombinament ta’ dawn?

                                                               Dikjarazzjoni OEM

                                                            91

                                                            Output massimu tal-potenza ta’ kull magna elettrika (P0, P1, P2, P2 planetarja, P3, jew P4) (***)

                                                            kW

                                                            Il-punt 3.3.1.1.1 tal-Appendiċi 3 tal-Anness I tar-Regolament (UE) 2017/1151

                                                               Dikjarazzjoni OEM

                                                            92

                                                            Output massimu ta’ torque ta’ kull magna elettrika (P0, P1, P2, P2 planetarja, P3, jew P4) (***)

                                                            Nm

                                                               Dikjarazzjoni OEM

                                                            93

                                                            Għal kull magna elettrika, il-proporzjon bejn il-veloċità rotazzjonali tal-magna elettrika u l-veloċità rotazzjonali ta’ referenza (P0, P1, P2, P2 planetarja, P3, jew P4) (***)

                                                            —

                                                               Dikjarazzjoni OEM

                                                            94

                                                            Kapaċità ta’ trazzjoni tal-REESS

                                                            Ah

                                                            Il-punt 3.3.2.3 tal-Appendiċi 3 tal-Anness I tar-Regolament (UE) 2017/1151

                                                               Dikjarazzjoni OEM

                                                            95

                                                            Kurrent ta’ trazzjoni tal-REESS

                                                            A

                                                            L-Appendiċi 3 tas-Subanness 8 tal-Anness XXI tar-Regolament (UE) 2017/1151

                                                               Il-valuri tas-serje kronoloġika ta’ 20Hz użati għat-test(ijiet) jerġgħu jittieħdu bħala kampjuni ta’ 1Hz

                                                            96

                                                            Tip ta’ teknoloġija tat-trazzjoni tal-REESS

                                                            —

                                                            Il-punt 1.1.10 tal-Appendiċi 8a tal-Anness I tar-Regolament (UE) 2017/1151

                                                               Dikjarazzjoni OEM

                                                            97

                                                            Stat taċ-ċarġ inizjali tat-trazzjoni tal-REESS

                                                            %

                                                               Dikjarazzjoni OEM

                                                            98

                                                            Numru ta’ ċelluli tal-REESS

                                                            Il-punt 3.3.2.1 tal-Appendiċi 3 tal-Anness I tar-Regolament (UE) 2017/1151

                                                               Dikjarazzjoni OEM

                                                            99

                                                            Vultaġġ nominali/serje kronoloġika ta’ trazzjoni tal-REESS

                                                            V

                                                            L-Appendiċi 3 tas-Subanness 8 tal-Anness XXI tar-Regolament (UE) 2017/1151

                                                               Valuri nominali jew tas-serje taż-żmien użati għat-test (minimu ta’ 20Hz)

                                                            100

                                                            Funzjoni tal-engine-idle coasting

                                                            —

                                                            Iva/Le

                                                               Il-vettura għandha l-funzjoni tal-engine-idle coasting (li tippermetti lill-magna ma tkunx ingranata matul il-coasting tal-vettura sabiex tiffranka l-fjuwil)?

                                                            101

                                                            Funzjoni tal-engine-off coasting

                                                            —

                                                            Iva/Le

                                                               Il-vettura għandha l-funzjoni tal-engine-off coasting (li tippermetti lill-magna tintefa’ waqt il-coasting tal-vettura sabiex tiffranka l-fjuwil)?

                                    (d)

                                    fit-tieni paragrafu tal-punt 4.2.1.4.2, tiżdied is-sentenza li ġejja:
                                    “Fil-każ tal-punt (d), fejn il-koeffiċjenti tat-tagħbija tat-triq għall-familja tal-matriċi tat-tagħbija fit-triq ikunu ġew iddeterminati skont il-punt 2.3.8.2.1(a), il-koeffiċjenti tat-tagħbija fit-triq għall-vettura individwali jistgħu jiġu ddeterminati f’konformità mal-formuli stabbiliti fit-tieni paragrafu tal-punt 4.2.1.5.”.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Il-punt (4)(c) tal-Artikolu 1 għandu japplika mill-1 ta’ Jannar 2020.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-31 ta’ Ottubru 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 145, 31.5.2011, p. 1.

            (2)  Ir-Regolament (KE) Nru 595/2009 tal-Parlament Ewropew u tal-Kunsill tat-18 ta’ Ġunju 2009 dwar l-approvazzjoni tat-tip ta’ vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi u li jemenda r-Regolament (KE) Nru 715/2007 u d-Direttiva 2007/46/KE u li jħassar id-Direttivi 80/1269/KEE, 2005/55/KE u 2005/78/KE (ĠU L 188, 18.7.2009, p. 1).

            (3)  Ir-Regolament (UE) 2019/631 tal-Parlament Ewropew u tal-Kunsill tas-17 ta’ April 2019 li jistabbilixxi standards ta’ rendiment fir-rigward tal-emissjonijiet ta’ CO2 tal-karozzi ġodda tal-passiġġieri u tal-vetturi kummerċjali ħfief ġodda, u li jħassar ir-Regolamenti (KE) Nru 443/2009 u (UE) Nru 510/2011 (ĠU L 111, 25.4.2019, p. 13).

            (4)  Ir-Regolament ta’ Implimentazzjoni tal-Kummissjoni (UE) 2017/1152 tat-2 ta’ Ġunju 2017 li jistabbilixxi metodoloġija biex jiġu ddeterminati l-parametri ta’ korrelazzjoni meħtieġa biex tiġi riflessa l-bidla fil-proċedura tat-test regolatorju fir-rigward ta’ vetturi kummerċjali ħfief u li jemenda r-Regolament ta’ Implimentazzjoni (UE) Nru 293/2012 (ĠU L 175, 7.7.2017, p. 644).

            (5)  Ir-Regolament tal-Kummissjoni (UE) 2017/1151 tal-1 ta’ Ġunju 2017 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament (KE) Nru 692/2008 (ĠU L 175, 7.7.2017, p. 1).

            (6)  Ir-Regolament tal-Kummissjoni (UE) Nru 582/2011 tal-25 ta’ Mejju 2011 li jimplimenta u li jemenda r-Regolament (KE) Nru 595/2009 tal-Parlament Ewropew u tal-Kunsill rigward l-emissjonijiet minn vetturi heavy-duty (Euro VI) u li jemenda l-Annessi I u III tad-Direttiva 2007/46/KE tal-Parlament Ewropew u tal-Kunsill (ĠU L 167, 25.6.2011, p. 1).

            (***)  P0: il-magna elettrika hija mqabbda maċ-ċinga tat-trażmissjoni tal-magna, għalhekk għandha l-veloċità tal-magna bħala l-veloċità ta’ referenza;
         P1: il-magna elettrika hija mqabbda mal-krankxaft tal-magna, għalhekk għandha l-veloċità tal-magna bħala l-veloċità ta’ referenza;
         P2: il-magna elettrika hija mmuntata fuq it-trażmissjoni (gerboks jew trażmissjoni kontinwament varjabbli), għalhekk għandha l-veloċità tal-input tat-trażmissjoni bħala veloċità ta’ referenza;
         P2 planetarja: il-magna elettrika hija mqabbda mal-ger tas-sett tal-gerijiet planetarju li ma jkunx imqabbad mal-magna b’kombustjoni interna jew mal-ġnub tat-trażmissjoni finali, minn hawn ’il quddiem imsejħa bħala l-ġenb planetarju. F’dan il-każ il-proporzjon tal-veloċità li għandha tiġi speċifikata hija l-proporzjon bejn il-magna elettrika u l-veloċità rotazzjonali tal-ġenb planetarju (veloċità ta’ referenza) li tirrifletti l-effett ta’ multiplikazzjoni tal-veloċità jew l-effett ta’ tnaqqis li jkollu ger tat-tnaqqis
         P3: il-magna elettrika tinsab fuq it-trażmissjoni finali ta’ fus motorizzat, għalhekk għandha l-veloċità rotazzjonali tal-input tat-trażmissjoni finali bħala veloċità ta’ referenza (din tinkludi magni elettriċi mmuntati fuq il-ger ta’ sett tal-gerijiet planetarju fil-ġenb tat-trażmissjoni finali). Vettura jista’ jkollha sa żewġ magni P3 (waħda għall-fus ta’ quddiem (P3a) u waħda għall-fus ta’ wara (P3b));
         P4: il-magna elettrika tinsab fuq in-naħa ta’ isfel tat-trażmissjoni finali, għalhekk għandha l-veloċità tar-roti bħala veloċità ta’ referenza; Vettura jista’ jkollha sa erba’ muturi P4 (wieħed għal kull rota, fejn P4a tindika r-roti ta’ quddiem u P4b ir-roti ta’ wara).
         Aktar speċifikazzjonijiet ta’ dawn l-inputs għandhom jiġu pprovduti fil-mudell tal-input għall-għodda ta’ korrelazzjoni”;